

Р Е П У Б Л И К А С Р Б И Ј А

ОПШТИНА АРАНЂЕЛОВАЦ

ШТАБ ЗА ВАНРЕДНЕ СИТУАЦИЈЕ

Датум: 08.04.2020. године

**ОБАВЕШТЕЊЕ ЗА ГРАЂАНЕ**

**О ИЗДАВАЊУ ДОЗВОЛЕ ЗА КРЕТАЊЕ У ВРЕМЕ ЗАБРАНЕ КРЕТАЊА НА ТЕРИТОРИЈИ РЕПУБЛИКЕ СРБИЈЕ**

Сходно инструкцијама Министарства за рад, запошљавање, борачка и социјална питања Републике Србије, одређене категорије грађана могу добити дозволу за кретање у време забране кретања на територији општине Аранђеловац.

Категорије грађана које ИМАЈУ ПРАВО на наведену дозволу су:

1. лица која пружају услугу помоћи у кући ( преко услуга социјалне заштите али и непосредно договорена помоћ између два физичка лица);

2. лица која пружају услуге социјалне заштите персонални асистент.

Наведене категорије грађана за остваривање права на дозволу за кретање у време забране кретања, обраћају се Општини Аранђеловац подношењем Захтева и неопходне докуменатције којом се доказује потреба за издавање дозволе за кретање.

 Документација која се уз Захтев доставља је:

1. Грађани који пружају услуге помоћи у кући:
* Ишчитане/копиране личне карте оба лица (примаоца и пружаоца неговатељских услуга)
* Уговор о обављању делатности помоћи у кући
* Одговарајућа медицинска документација која потврђује неопходност пружања услуга помоћи у кући
1. Сродници примаоца неговатељске услуге - који пружају услуге помоћи у кући (без директно уговорених делатности):
* Ишчитане/копиране личне карте оба лица, тј. сродника (примаоца и пружаоца неговатељских услуга)
* Одговарајућа медицинска документација која потврђује неопходност пружања услуга помоћи у кући.

 ДОЗВОЛУ КРЕТАЊА У ТОКУ ЗАБРАНЕ КРЕТАЊА НЕ МОГУ ДОБИТИ ЛИЦА КОЈА СЕ НЕ НАЛАЗЕ У НЕКОЈ ОД ГОРЕ НАВЕДЕНИХ КАТЕГОРИЈА.

Након пријема Захтева и пратеће документације Општина Аранђеловац доставља захтеве Министарству за рад запошљавање, борачка и социјална питања, које ће након провере и давања претходне сагласности исте доставља Министарству унутрашњих послова ради издавања дозволе. ПОТВРДЕ издаје општина Аранђеловац, и исте важе једнократно ( за конкретан временски период) и за конкретну путању кретања.

Захтеви се могу преузети на званичној интернет презентацији Општине Аранђеловац [www.arandjelovac.rs](http://www.arandjelovac.rs). Захтеви са потребном документацијом подносе се електронским путем на е-mail адресу kabinet@arandjelovac.rs.

**НАПОМЕНА:** због специфичности ситуације а у складу са мерама Владе РС ради спречавања ширења заразне болести COVID-19, на снази је забрана рада са странкама. Из тог разлога МОЛИМО грађане да се **претходно најаве** на телефоне **034/711-722** и **064/597-14-77** и **060/71-01-588** ради организовања преузимања односно предаје захтева. Долазак БЕЗ ПРЕТХОДНЕ НАЈАВЕ НИЈЕ МОГУЋ. Преузимање захтева и потврда НИЈЕ МОГУЋЕ БЕЗ ЗАШТИТНИХ МАСКИ И РУКАВИЦА.